DA Den Europæiske Unions Tidende C 106/22

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 106/09)

Sag nr.: XA 323/07

Medlemsstat: Ungarn

Region: Hele landet

Støtteordningens benævnelse eller navnet på den virksomhed, der modtager en individuel støtte: 2007. évben aszálykárt szenvedett mezőgazdasági termelők kedvezményes hitelhez jutási lehetőségének támogatása

Retsgrundlag:

— Kommissionens forordning (EF) nr. 1860/2004 af 6. oktober 2004 om anvendelse af EF-traktatens artikel 87 og 88 på de minimis-støtte i landbrugs- og fiskerisektoren (EUT L 325 af 28.10.2004, s. 4)

— 2006. évi LXXXVIII. törvény a nemzeti agrár-kárenyhítési rendszerről;

— 88/2006 (XII. 28.) FVM rendelet a nemzeti agrárkár-enyhítési rendszerről szóló 2006. évi LXXXVIII. törvény végrehajtásának szabályairól;

— A földművelésügyi és vidékfejlesztési miniszter /2007. (…..) FVM rendelete a 2007. évben aszálykárt szenvedett mezőgazdasági termelők kedvezményes hitelhez jutási lehetőségéről

Forventede årlige udgifter til ordningen eller samlet årligt støttebeløb til virksomheden: Forventede årlige udgifter: 200-220 millioner HUF

Maksimal støtteintensitet: Den maksimale støtteintensitet for låne- og garantistøtten tilsammen er 80 % af udbyttetabet

Gennemførelsesdato: Fra oktober 2007

Ordningens eller den individuelle støttes varighed: Indtil 31. december 2007

Målet med støtten: Støtten har til formål at kompensere landbrugere (små og mellemstore virksomheder) for tørkeskade, de har lidt i 2007.

Landbrugerne var ude for en kraftig indkomstnedgang (i nogle tilfælde gik 50-100 % af produktionen tabt). For at kompensere sådanne indkomsttab gives landbrugerne ret til støttede lån, der yderligere kan ledsages af en lånegaranti.

Det til lånegarantien svarende støttebeløb beregnes på grundlag af Kommissionens forordning (EF) nr. 1860/2004 af 6. oktober 2004 om anvendelse af EF-traktatens artikel 87 og 88 på de minimis-støtte i landbrugs- og fiskerisektoren. De garantistillende institutioner yder lånegarantien på basis af bekendtgørelse 50/2007 FVM af 27. juni 2007 om institutionel garanti, som landbrugsvirksomheder kan søge som de minimis-støtte. Indløses garantien, overfører garantiinstitutionen hele det beløb, den har modtaget fra budgetmidlerne som modgaranti, til det finansierende pengeinstitut.

Vi anvender artikel 11 i forordning (EF) nr. 1857/2006.

Den maksimalt opnåelige støtteintensitet (rentestøtte og garantistillelse) er 80 % af den tabte indkomst

Berørt(e) sektor(er): Planteproduktion (landbrugsafgrøder)

Navn og adresse på den myndighed, der yder støtten:

Földművelésügyi és Vidékfejlesztési Minisztérium Kossuth Lajos tér 11. H-1055 Budapest

Websted: http://www.fvm.hu/main.php?folderID=1846&articleID=11273&ctag=articlelist&iid=1

András Máhr

Statssekretær

Sag nr.: XA 337/07

Medlemsstat: Italien

Region: Umbria

Støtteordningens benævnelse eller navnet på den virksomhed, der modtager en individuel støtte: Progetti integrati di filiera a favore delle PMI attive nel settore della produzione, trasformazione e commercializzazione dei prodotti di cui all'allegato I del trattato. Criteri per la concessione degli aiuti

Retsgrundlag: Deliberazione della Giunta Regionale n. 1798 del 12 novembre 2007 avente per oggetto »Modifiche ed integrazioni alla DGR 1449/2007 concernente: Progetti integrati di filiera a favore delle PMI attive nel settore della produzione, trasformazione e commercializzazione dei prodotti di cui all'allegato I del trattato, criteri per la concessione degli aiuti«

Nærværende støtteordning er en tilpasning af en tidligere fritaget støtteordning, der er registreret i henhold til Kommissionens forordning (EF) nr. 1/2004 under nr. XA 02/05. Den bliver sat i gang ved en specifik offentlig bekendtgørelse, som indeholder betingelser og nærmere regler for indgivelse af ansøgninger om støtte, og som først udstedes, når Kommissionen, jf. artikel 20 i forordning (EF) nr. 1857/2006, har bekræftet modtagelse af nærværende skema med kortfattede oplysninger og offentliggørelse af dem på Kommissionens websted.

Hvad angår støtte til forarbejdning og afsætning af de produkter, der er omhandlet i traktatens bilag I, gøres der opmærksom på, at retsgrundlaget, der er anført i førnævnte fritagne støtteordning XA 02/05, tilpasses i overensstemmelse med bestemmelserne i forordning (EF) nr. 70/2001 som ændret ved artikel 21 i forordning (EF) nr. 1857/2006. Derfor må der i henhold til artikel 9 i nævnte forordning (EF) nr. 70/2001 sørges for, at Europa-Kommissionen sammen med nærværende skema får tilsendt skemaet med kortfattede oplysninger, som er den juridiske forudsætning for igangsætning af den fritagne støtteordning i den pågældende sektor

Forventede årlige udgifter til ordningen eller det samlede individuelle støttebeløb, der ydes til virksomheden: 5 450 000 EUR, heraf:

5 000 000 EUR, som i første række ydes til virksomheder i området omkring Lago Trasimeno — PG (Magione, Panicale, C. del Lago, Tuoro, Passignano, Città della Pieve, Piegaro, Paciano)

450 000 EUR i fasen for første tildeling, og indtil der foreligger en definition i Umbrias program for udvikling af landdistrikterne 2007-2013, som er under godkendelse hos Europa-Kommissionen, til støtte til integrerede projekter i fødevaresektoren i resten af regionen

Maksimal støtteintensitet:

1. I sektoren for primærproduktion ydes støtten i form af kapitaltilskud op til følgende øvre grænser: — 40 % af udgifterne til: a) opførelse eller forbedring af fast ejendom; samtidig må køb af landbrugsarealer højst udgøre 10 % af de samlede projektomkostninger for hver enkelt aktør; hvis køb af fast ejendom er en forudsætning for projektet, gælder en øvre grænse for den støtteberettigede udgift på 516 EUR pr. m2 b) indførelse af kvalitetssikringssystemer i overensstemmelse med ISO 9000-standarderne — 20 % af udgifterne til køb af maskiner og udstyr, herunder it-udstyr — 12 % af generalomkostningerne i forbindelse med udgifterne i punkt a) og b), herunder erhvervelse af patenter og licenser. Ovennævnte satser hæves med 10 procentpoint for projekter, der gennemføres i et bjergområde eller et ugunstigt stillet område som anført i Umbrias program for udvikling af landdistrikterne 2007-2013, jf. artikel 50 og 94 i forordning (EF) nr. 1698/2005, og med yderligere 10 procentpoint for projekter, der gennemføres af unge landbrugere. I alle tilfælde kan det samlede støttebeløb til én enkelt bedrift ikke overstige 400 000 EUR i løbet af tre på hinanden følgende regnskabsår; beløbet er dog 500 000 EUR, hvis bedriften ligger i et bjergområde eller et ugunstigt stillet område som anført i Umbrias program for udvikling af landdistrikterne 2007-2013, jf. artikel 50 og 94 i forordning (EF) nr. 1698/2005. I sektoren for primærproduktion indgår også de investeringer i bedrifterne, som er nødvendige for forberedelse af det animalske eller vegetabilske produkt til det første salg. Ved første salg forstås salg fra en primærproducent til en forhandler eller en forarbejder, herunder alle operationer, der er nødvendige for at forberede produktet til dette første salg, samt salg til den endelige forbruger, hvis det sker i lokaler, der ikke er adskilt fra de lokaler, der anvendes til den primære aktivitet. Der ydes ikke støtte til følgende: — køb af produktionsrettigheder, dyr og etårige planter — dræningsarbejder eller kunstvandingsmateriel eller kunstvandingsarbejder — udplantning af etårige planter — simple genanskaffelsesinvesteringer — investeringer i fremstilling af produkter, der imiterer eller erstatter mælk og mejeriprodukter.

2. I sektoren for forarbejdning og afsætning ydes støtten i form af kapitaltilskud med op 40 % af udgifterne til følgende: a) opførelse eller forbedring af fast ejendom; hvis køb af fast ejendom er en forudsætning for projektet, gælder en øvre grænse for den støtteberettigede udgift på 516 EUR pr. m2 b) indførelse af kvalitetssikringssystemer i overensstemmelse med ISO 9000-standarderne c) køb af maskiner og udstyr, herunder it-udstyr, samt tekniske anlæg d) generalomkostninger i forbindelse med udgifterne i punkt a), b) og c), herunder erhvervelse af patenter og licenser, med op til 12 %. Der ydes ikke støtte til følgende: — investeringer i tilknytning til detailhandel — investeringer i tilknytning til forarbejdning eller afsætning af produkter fra tredjelande. For hver bedrift er der en øvre grænse for støtteberettigede udgifter på 40 % af omsætningen i det senest godkendte årsregnskab på tidspunktet for indgivelse af ansøgningen eller 10 gange aktiekapitalen på samme tidspunkt. I alle tilfælde gælder det for virksomheder, der forarbejder eller afsætter landbrugsprodukter som omhandlet i traktatens bilag I, at udgifter kun er støtteberettigede, hvis de opfylder bestemmelserne i forordning (EF) nr. 70/2001.

3. I sektoren for integreret forvaltning af kvalitet, miljøbeskyttelse, folkesundhed, plante- og dyresundhed, dyrevelfærd og arbejdssikkerhed ydes støtten i form af kapitaltilskud op til følgende øvre grænser: — 100 % af de udgifter, som producenter alene eller i forening med andre producenter afholder til følgende, dog højst 30 000 EUR pr. virksomhed: a) kontrol i forbindelse med udstedelse af den første certificering af kvalitetsprodukter, som er anerkendt på EU-plan (DOC, DOCG, BOB, BGB, IGT, økologisk, m.fl.) — 50 % af udgifterne til følgende, dog højst 100 000 EUR pr. virksomhed: b) indførelse af miljøledelsessystemer i overensstemmelse med ISO 14000-standarderne eller EMAS — 80 % af udgifterne til følgende, dog højst 100 000 EUR pr. virksomhed: c) indførelse af certificeringssystemer i fødevarekæden — 70 % af de udgifter, som virksomheder alene eller i forening med andre virksomheder afholder til følgende tjenesteydelser til støtte for afsætning, dog højst 200 000 EUR: d) publikationer, herunder kataloger og websteder, med oplysninger om det pågældende produkt, forudsat at oplysningerne er neutrale, og at alle sektorens medlemmer har lige gode muligheder for at blive nævnt i publikationerne e) tilrettelæggelse og deltagelse i fora for videnudveksling mellem virksomheder, konkurrencer, udstillinger og messer, dog kun udgifter til deltagergebyr, rejser, publikationer, leje af udstilling/stand og symbolske præmier op til 250 EUR pr. præmie og vinder f) for kvalitetsprodukter, som er anerkendt på EU-plan (DOC, DOCG, BOB, BGB, IGT, økologisk, m.fl.): i) formidling af videnskabelige oplysninger ii) oplysninger om kvalitetssystemer og produkternes ernæringsmæssige fordele og anvendelse, så længe henvisningen til oprindelsen svarer nøjagtigt til den EU-registrerede henvisning. Støtte i form af teknisk bistand indebærer i intet tilfælde direkte betaling til landbrugerne, undtagen i de tilfælde, der er opregnet i artikel 14, stk. 5, i forordning (EF) nr. 1857/2006

Gennemførelsesdato:

Ordningens varighed:

Målet med støtten: Støtte til SMV'er, der beskæftiger sig med produktion, forarbejdning og afsætning af produkter som omhandlet i EF-traktatens bilag I (dog ikke inden for skovbrug, bioenergi og fiskeri), med henblik på at øge konkurrenceevnen i de største fødevaresektorer i Umbria. Midlet er innovation inden for produkter og processer og integreret forvaltning inden for kvalitet, sikkerhed og miljøbeskyttelse samt tjenesteydelser til støtte for afsætning af landbrugsprodukter, især kvalitetsprodukter.

Hvad angår produktion, fritages nærværende ordning i henhold til artikel 4, 14 og 15 i forordning (EF) nr. 1857/2006.

Hvad angår forarbejdning og afsætning, fritages nærværende ordning i henhold til artikel 4 og 5 i forordning (EF) nr. 70/2001.

De udgifter, der er berettiget til støtte i henhold til ordningen, er anført under afsnittet »Maksimal støtteintensitet«

Berørt(e) sektor(er): Støtteordningen berører sektorerne for produktion, forarbejdning og afsætning af produkter som omhandlet i EF-traktatens bilag I (dog ikke inden for skovbrug, bioenergi og fiskeri).

Alle initiativerne i støtteordningen skal bygge på normale afsætningsmuligheder. Der gives ikke støtte til investeringer, der øger produktionskapaciteten i sektorer, hvor der er specifikke begrænsninger i forbindelse med fælles markedsordninger, hvis der ikke dokumenteres erhvervelse af tilsvarende produktionskvoter

Den støttetildelende myndigheds navn og adresse:

Regione Umbria — Direzione regionale all'Agricoltura e foreste, aree protette, valorizzazione dei sistemi naturalistici e paesaggistici, beni ed attività culturali, sport e spettacolo Centro Direzionale Fontivegge I-06100 Perugia

Websted: www.regione.umbria.it

klik på »Aree tematiche«

klik på »Agricoltura e foreste«

under »Ultime notizie« klik på »D.G.R. del«

klik på »Clicca qui«

E-mail:

fgarofalo@regione.umbria.it

Andre oplysninger: Støtte til forarbejdning og afsætning af landbrugsprodukter som omhandlet i traktatens bilag I kan fritages i henhold til forordning (EF) nr. 70/2001. Derfor fremsendes skemaet med kortfattede oplysninger om støtte, der er fritaget i henhold til den forordning, til Kommissionen samtidig med nærværende skema, jf. artikel 9 i forordningen

Sag nr.: XA 344/07

Medlemsstat: Frankrig

Region: Département de la Manche

Støtteordningens benævnelse eller navnet på den virksomhed, der modtager en individuel støtte: Accompagnement au développement de la Qualification Agriculture Raisonnée

Retsgrundlag:

— Articles L 1511 et suivants, articles L 3231-2 et L3232-17 du Code général des collectivités territoriales

— Délibération du conseil général de la Manche no 2006-II-3/06 du 19 juin 2006

— Convention entre l'État et le département relative à l'accompagnement au développement de la qualification à l'agriculture raisonnée

Forventede årlige udgifter til ordningen: 28 750 EUR i årlig støtte (maksimum)

Maksimal støtteintensitet: 100 % af konsulentens honorar i maksimalt to dage pr. bedrift

Gennemførelsesdato: Straks efter modtagelsen af Europa-Kommissionens kvittering for modtagelsen

Ordningens eller den individuelle støttes varighed: Indtil senest 31. december 2009

Støttens formål: Ordningen tjener til at fremme udviklingen af et bæredygtigt landbrug ved hjælp af støtte fra de lokale myndigheder i departementet la Manche, der påtager sig udgifterne forbundet med konsulentbistand i maks. to dage. Støtten overføres til departementets kontrolorgan og aldrig direkte til landbrugeren. Støtteordningen er omfattet af reglerne i artikel 15 i forordning (EF) nr. 1857/2006

Berørt(e) sektor(er): Alle departementets landbrugsbedrifter, der opfylder Fællesskabets definition af små og mellemstore virksomheder

Den støttetildelende myndigheds navn og adresse:

Monsieur le président du conseil général de la Manche Direction des affaires économiques et du développement rural Service du développement rural Maison du département Rond-point de la liberté F-50008 Saint-Lo cedex

Websted: http://www.cg50.fr/economie/agriculture

Sag nr.: XA 346/07

Medlemsstat: Spanien

Støtteordningens betegnelse eller navnet på den virksomhed, der modtager en individuel støtte: Ayudas para paliar los daños ocasionados por las tormentas de lluvia, granizo y viento ocurridas en la segunda quincena del mes de mayo de 2007, que afectaron a varias comunidades autónomas

Retsgrundlag: Orden APA/ /2007, de … de octubre, por la que se desarrolla el artículo 4 del Real Decreto-ley no 5/2007, de 22 de junio, por el que se adoptan medidas urgentes para reparar los daños causados por las tormentas de lluvia, granizo y viento, que han afectado en la segunda quincena del mes de mayo de 2007, a diversas comunidades autónomas

Forventede årlige udgifter: 9,1 mio. EUR

Maksimal støtteintensitet: 80 % af tabet

Gennemførelsesdato: Seks måneder efter offentliggørelsen af bekendtgørelsen

Ordningens eller den individuelle støttes varighed: December 2008

Målet med støtten: Målet med støtten er at kompensere for landbrugeres høsttab som følge af kraftig regn, hagl og blæst, hvis tabene ikke dækkes af forsikringspolicer.

Modtagerne skal for at kunne få støtte have forsikret deres produktion i henhold til Plan Anual de Seguros.

Skaderne skal for at kunne komme i betragtning til støtte udgøre mindst 30 % af den normale produktion.

Støtten kan ikke blive større end 80 % af tabet, da de første 20 % af tabet ikke dækkes.

Tabet beregnes for den enkelte bedrift.

Erstatning i henhold til forsikringspolicer modregnes i støttebeløbet.

Støtteordningen er i overensstemmelse med artikel 11 i forordning (EF) nr. 1857/2006

Berørt(e) sektor(er): Produktionen af korn, tomater og frugt har været berørt af sådanne ugunstige vejrforhold

Den støttetildelende myndigheds navn og adresse:

Entidad Estatal de Seguros Agrarios (ENESA) C/ Miguel Ángel, no 23 — 5a planta E-28010 Madrid

Websted: http://oracle3.mapya.es/documentos_pwe/rd/orden_tormentas.pdf

enesa@mapa.es

Sag nr.: XA 352/07

Medlemsstat: Slovenien

Region: Območje občine Vransko

Støtteordningens benævnelse eller navnet på den virksomhed, der modtager en individuel støtte: Programi razvoja podeželja v občini Vransko 2007–2013

Retsgrundlag: Pravilnik o dodeljevanju pomoči za ohranjanje in razvoj kmetijstva in podeželja v občini Vransko za programsko obdobje 2007–2013

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 60 900 EUR

2008: 60 900 EUR

2009: 60 900 EUR

2010: 65 000 EUR

2011: 65 000 EUR

2012: 70 000 EUR

2013: 70 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 50 % af de støtteberettigede investeringsomkostninger i ugunstigt stillede områder og op til 40 % af de støtteberettigede omkostninger i andre områder

— op til 60 % af de støtteberettigede omkostninger i ugunstigt stillede områder og op til 50 % af de støtteberettigede omkostninger i andre områder, hvis investeringen er foretaget af unge landbrugere inden for fem år efter deres etablering.

Støtten ydes til investeringer i renovering af landbrugsanlæg og indkøb af udstyr til fremstilling af landbrugsprodukter, investeringer i varige afgrøder og forbedring af landbrugs- og græsningsarealer.

2. Støtte til bevarelse af traditionelle bygninger:

— op til 100 % af de faktiske udgifter til uproduktive investeringer

— til investeringer i produktionsmidler i landbrugsbedrifter ydes op til 60 % eller, i ugunstigt stillede områder, 75 % af de faktiske udgifter, forudsat investeringen ikke medfører forøget produktionskapacitet i bedriften

— der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningens kulturværdi.

3. Flytning af landbrugsbygninger i offentlighedens interesse:

— op til 100 % af de faktiske omkostninger, hvis flytningen blot består i at skille eksisterende faciliteter ad og flytte og genopføre dem

— hvis flytningen resulterer i, at landbrugeren får mere moderne faciliteter, skal denne i ugunstigt stillede områder bidrage med mindst 50 % og i andre områder med mindst 60 % af stigningen i de pågældende faciliteters værdi efter flytningen. Hvis støttemodtageren er en ung landbruger, skal dette bidrag være på mindst 55 % eller i ugunstigt stillede områder 45 %

— hvis flytningen medfører en forøget produktionskapacitet, skal landbrugeren bidrage med mindst 60 % eller, i ugunstigt stillede områder, med 50 % af udgifterne i forbindelse med kapacitetsforøgelsen. Hvis støttemodtageren er en ung landbruger, skal dette bidrag være på mindst 55 % eller, i ugunstigt stillede områder, 45 %.

4. Støtte til betaling af forsikringspræmier:

— kommunens medfinansiering dækker forskellen mellem medfinansiering af forsikringspræmier fra statsbudgettet og op til 50 % af de støtteberettigede udgifter til præmier til forsikring af afgrøder og høstudbytte og til forsikring af husdyr mod risikoen for destruktion som følge af sygdom.

5. Støtte til jordfordeling:

— op til 100 % af de faktiske udgifter til administrative og retlige procedurer.

6. Støtte til fremme af produktion af kvalitetslandbrugsprodukter:

— op til 100 % af udgifterne til markedsundersøgelser, produktudformning, herunder støtte til udarbejdelse af ansøgninger om anerkendelse af geografiske betegnelser, oprindelsesbetegnelser eller specificitetsattester i overensstemmelse med de relevante EF-forordninger. Støtten ydes i form af subsidierede tjenesteydelser og må ikke omfatte direkte betaling af penge til producenter.

7. Støtte til teknisk bistand i landbrugssektoren:

— op til 100 % af udgifterne til undervisning og uddannelse af landbrugere, konsulenttjenester, afholdelse af fora, konkurrencer, udstillinger og messer og til publikationer, kataloger og websteder og formidling af videnskabelige oplysninger. Støtten ydes i form af subsidierede tjenesteydelser og må ikke omfatte direkte betaling af penge til producenter

Gennemførelsesdato: November 2007 (støtten vil først blive ydet, når Europa-Kommissionen har offentliggjort kortfattede oplysninger på sit websted)

Ordningens eller den individuelle støttes varighed: Indtil 31. december 2013

Støttens formål: Støtte til SMV'er

Henvisning til artikler i forordning (EF) nr. 1857/2006 og støtteberettigede omkostninger: Kapitel II i udkastet til bestemmelser om støtte til bevarelse og udvikling af landbruget og landdistrikterne i Vransko kommune i programperioden 2007-2013 (Pravilnik o dodeljevanju pomoči za ohranjanje in razvoj kmetijstva in podeželja v Občini Vransko za programsko obdobje 2007-2013) omfatter foranstaltninger, der udgør statsstøtte i henhold til følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 6: Flytning af landbrugsbygninger i offentlighedens interesse

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15 i: Teknisk bistand i landbrugssektoren

Berørt(e) sektor(er): Landbrug

Den støttetildelende myndigheds navn og adresse:

Občina Vransko Vransko 59 SLO-3305 Vransko

Websted: http://www.uradni-list.si/1/ulonline.jsp?urlid=200797&dhid=92173

Andre oplysninger: Støtten til betaling af præmier for forsikring af afgrøder og høstudbytte omfatter følgende ugunstige vejrforhold, der kan henregnes under naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure inden der ydes støtte, kumulering, gennemsigtighed og overvågning af støtten)

Franc SUŠNIK

Borgmester i Vransko kommune